২৩ মার্চ চতুর্থ দফায় ৯১টি উপজেলায় ভোটগ্রহণ অনুষ্ঠিত হয়েছে। ৯১টি উপজেলায় নির্বাচন হওয়ার কথা ছিল; কিন্তু নির্বাচন হতে পেরেছে ৮৮টি উপজেলায়। পত্রিকা লিখেছে, কেন্দ্র দখলের নির্বিঘ্ন উৎসব ছিল এই দিন। ‘ডাকাতির’ ভোটে নিহত হয়েছে চারজন। ব্যাপক সংঘর্ষ হয়েছে। বোমাবাজি ও অগ্নিকাণ্ড হয়েছে। প্রিসাইডিং ও পোলিং অফিসারদের মারধর করা হয়েছে। ব্যালট ছিনতাই হয়েছে। আহত হয়েছে ২০০-এর বেশি। সংঘর্ষের কারণে নির্বাচনের দিন রাত দেড়টা পর্যন্ত তিনটি উপজেলার ফলাফল জানা যায়নি। বাকি ৮৫টি উপজেলার চেয়ারম্যান পদে আওয়ামী লীগের ৫১, বিএনপির ২১ ও জামায়াতের ৫ জন জয়ী হয়েছেন।